Source: http://www.danovecentrum.sk/clanok-z-titulky/danove-priznanie-k-dani-z-prijmov-pravnickej-osoby-za-rok-2017-toptema-dc-3-2018.htm
Timestamp: 2018-09-26 04:26:56+00:00

Document:
Daňové priznanie k dani z príjmov PO za rok 2017
Príspevok je určený právnickým osobám (daňovníkom), ktoré budú podávať daňové priznanie k dani z príjmov za rok 2017.
Dátum publikácie:21. 3. 2018
S problematikou súvisia ustanovenia zákona o dani z príjmov. Ide o daňové inštitúty ako základ dane, zrážková daň, odpočet daňovej straty, lehota na podanie priznania, predĺženie tejto lehoty, daňová licencia, platenie preddavkov na daň, použitie podielu zaplatenej dane a pod.
Podľa § 15 ods. 1 daňového poriadku daňové priznanie je povinný podať každý, komu táto povinnosť vyplýva z osobitných predpisov (v danom prípade zo zákona č. 595/2003 Z. z.), alebo ten, koho na to správca dane vyzve. Vo výzve správca dane poučí daňový subjekt o následkoch nepodania daňového priznania.
Povinnosť podať daňové priznanie za predchádzajúce zdaňovacie obdobie má každá právnická osoba, ktorej táto povinnosť priamo vyplýva z ustanovenia § 41 ods. 1 zákona č. 595/2003 Z. z.
Daňovník, ktorý nie je založený alebo zriadený na podnikanie a Národná banka Slovenska nemusia podať daňové priznanie, ak majú iba príjmy, ktoré nie sú predmetom dane, a príjmy, z ktorých sa daň vyberá podľa § 43 zákona č. 595/2003 Z. z. Občianske združenia nemusia podať daňové priznanie, ak majú iba príjmy, ktoré nie sú predmetom dane, príjmy, z ktorých sa daň vyberá podľa § 43, a príjmy oslobodené od dane podľa § 13 ods. 2 písm. b) zákona č. 595/2003 Z. z.
Rozpočtové organizácie a príspevkové organizácie nemusia podať daňové priznanie, ak majú okrem príjmov, z ktorých sa daň vyberá podľa § 43 , len príjmy oslobodené od dane. Rovnako nemusia podať daňové priznanie cirkevné organizácie, ak majú len výnosy z kostolných zbierok, cirkevných úkonov a príspevky od štátu a príjmy, z ktorých sa daň vyberá podľa § 43 ZDP.
Z uvedeného vyplýva, že právnická osoba založená (zriadená) s cieľom podnikania má povinnosť podať daňové priznanie vždy, t. j. aj vtedy, ak nemala v zdaňovacom období žiadne príjmy alebo iba príjmy, z ktorých sa daň vyberá zrážkou podľa § 43 zákona č. 595/2003 Z. z.
Zo zdaniteľných príjmov daňovníka, ktorý zanikol bez likvidácie, podáva daňové priznanie jeho právny nástupca. Ak ide o daňovníka, na ktorého bol vyhlásený konkurz, daňové priznanie podáva správca konkurznej podstaty. Daňové priznanie sa podáva do troch kalendárnych mesiacov po uplynutí zdaňovacieho obdobia. Ak daňový subjekt nepodal daňové priznanie v tejto lehote, správca dane ho vyzve na jeho podanie. Vo výzve správca dane poučí daňový subjekt o následkoch nepodania daňového priznania.
Pre rok 2017 bol pre právnické osoby vydaný nový vzor daňového priznania k dani z príjmov. Oznámenie o jeho vydaní bolo vyhlásené 30. 12. 2017 v Zbierke zákonov pod číslom č. 354/2017 Z. z.
Nový vzor daňového priznania pre právnické osoby bol publikovaný vo Finančnom spravodajcovi pod č. 24/2017 ako príloha č. 2 Opatrenia Ministerstva financií Slovenskej republiky z 22. novembra 2017 č. MF/16021/2017-721, ktorým sa mení a dopĺňa opatrenie Ministerstva financií Slovenskej republiky z 20. októbra 2015 č. MF/16772/2015-721, ktorým sa ustanovujú vzory tlačív daňových priznaní k dani z príjmov v znení opatrenia z 24. novembra 2016 č. MF/15394/2016-721.
Vo Finančnom spravodajcovi pod č. 27/2017 bolo uverejnené Oznámenie Ministerstva financií Slovenskej republiky č. MF/0019393/2017-721 o vydaní poučení na vyplnenie daňových priznaní k dani z príjmov. Vzory Potvrdení o podaní daňových priznaní k dani z príjmov sú vydané Oznámením Ministerstva financií Slovenskej republiky č. MF/ 019392/2017-721. Oznámenie bolo uverejnené vo Finančnom spravodajcovi pod poradovým číslom č. 28/2017. Finančný spravodajca je prístupný v elektronickej podobe na webovom sídle Ministerstva financií Slovenskej republiky.
k dani z príjmov právnických osôb
Hlavné zmeny v tlačive daňového priznania
V riadku 305 daňovník uvádza zvýšenie základu dane o výdavky (náklady) na sponzorské podľa § 17 ods. 19 písm. h) zákona. Ak daňovník vykáže v riadku 301 daňovú stratu, je povinný o sumu zaplateného sponzorského zvýšiť základ dane. Uvádza sa tu aj suma uhradeného sponzorského prevyšujúceho skutočné použitie.
V riadku 306 sa uvádza zvýšenie základu dane o sumu výdavkov na obstaranie, technické zhodnotenie, prevádzkovanie, opravy a udržiavanie motorového vozidla podľa § 17 ods. 39 zákona.
Úhrnná suma zníženia základu dane podľa § 17 ods. 37 zákona pri poskytovaní praktického vyučovania žiakovi na základe učebnej zmluvy sa uvádza v riadku 307.
V nadväznosti na zavedenie nových riadkov došlo následne v riadku 310 k zmene výpočtu základu dane.
V súvislosti s doplnením stĺpcov v tabuľke D – Evidencia a odpočet straty, v ktorých je možné uvádzať údaj o výške vykázanej daňovej straty, sa v riadku 410 uvádza údaj z riadka 2 stĺpca 9 tabuľky D.
Riadok 830: Daňová licencia alebo kladný rozdiel medzi daňovou licenciou a daňou za bezprostredne predchádzajúce zdaňovacie obdobie, ktorý vypĺňal daňovník v prípade zmeny zdaňovacieho obdobia z kalendárneho roka na hospodársky rok, je vypustený s ohľadom na skutočnosť, že postup pri platení daňovej licencie podľa § 52za ods. 9 zákona sa v tomto vzore tlačiva už nepoužije.
V nadväznosti na legislatívnu úpravu účinnú od 1. januára 2018, ktorou sa v zákone ustanovuje zdanenie právnickej osoby pri cezhraničnom presune majetku, odchode daňovníka alebo presune činnosti do zahraničia (tzv. „cezhraničný presun“), podľa § 17f zákona sa dopĺňajú nové riadky 1060 až 1062, prostredníctvom ktorých sa v daňovom priznaní uvádza daň z osobitného základu dane daňovníka podľa § 17f zákona v členení podľa štátu uvedeného v § 17g ods. 1 zákona a iného štátu, ako je štát uvedený v § 17g ods. 1 zákona, ktorá je vyčíslená v riadkoch 29 až 31 v novej IV. časti daňového priznania.
V rovnakej súvislosti sa dopĺňa nový riadok 1090, v ktorom sa uvádza suma z riadka 1061 v prípade, ak sa daňovník rozhodol daň z osobitného základu dane podľa § 17f zákona platiť v splátkach podľa § 17g zákona a uvedenú skutočnosť deklaruje vyplnením VIII. časti daňového priznania. V rovnakej súvislosti sa na opravu (zvýšenie alebo zníženie) dane daňovníka z osobitného základu dane podľa § 17f zákona prostredníctvom dodatočného daňového priznania dopĺňajú nové riadky 1160 a 1170.
V súvislosti s legislatívnou úpravou, ktorou sa v zákone ustanovuje zdanenie podielov na zisku (dividend) a ostatných príjmov právnických osôb plynúcich od právnických osôb, ktoré sú daňovníkmi nezmluvných štátov, ktoré sú súčasťou osobitného základu dane podľa § 51e zákona, sa dopĺňa nový riadok 1070, prostredníctvom ktorého sa v daňovom priznaní uvádza daň z osobitného základu dane daňovníka podľa § 51e zákona, ktorá je vyčíslená v riadku 9 v novej V. časti daňového priznania. V rovnakej súvislosti sa na opravu (zvýšenie alebo zníženie) dane daňovníka z osobitného základu dane podľa § 51e zákona prostredníctvom dodatočného daňového priznania dopĺňajú nové riadky 1180 a 1190.
V tabuľke D – Evidencia a odpočet straty (r. 410 II. časti) je doplnený počet stĺpcov, v ktorých je možné uvádzať údaj o výške vykázanej daňovej straty odpočítavanej podľa § 30 zákona.
1. Povinnosť podať daňové priznanie – § 41 ods. 1 a 2 ZDP
3. Spôsoby doručenia daňového priznania daňovému úradu – § 14 ods. 1 daňového poriadku
4. Tlačivo na vyplnenie daňového priznania – § 15 ods. 5 daňového poriadku
5. Platenie dane – § 55 ods. 4 daňového poriadku
6. Zmeny v zákone č. 595/2003 Z. z. v roku 2017
7. Základ dane – § 17 ZDP
9. Odpočet daňovej straty – § 30 ZDP
10. Započítanie preddavkov na daň s daňovou povinnosťou – § 51c ods. 1 ZDP
11. Použitie podielu zaplatenej dane na osobitné účely – § 50 ZDP
13. Platenie preddavkov na daň (do lehoty na podanie daňového priznania) – § 42 ZDP
14. Príloha: Vyplnené tlačivo daňového priznania k dani z príjmov PO za rok 2017
KLIKNITE SEM a vychutnajte si VIDEOŠKOLENIE k daňovému priznaniu k dani z príjmov
právnických osôb za rok 2017 (praktický príklad na tlačive)
Daňové priznanie k dani z príjmov právnických osôb za rok 2017 (ONLINE ROZHOVOR s odbornou poradkyňou)

References: § 15
 § 41
 § 43
 § 43
 § 13
 § 43
 § 43
 § 43
 § 17
 § 17
 § 17
 § 52
 § 17
 § 17
 § 17
 § 17
 § 17
 § 17
 § 17
 § 51
 § 51
 § 51
 § 30
 § 41
 § 14
 § 15
 § 55
 § 17
 § 30
 § 51
 § 50
 § 42